Studija
Studija (it. studio 'tyrimas; darbo vieta) – menininko ir jo pagalbininkų darbo patalpa, kūrybinės dirbtuvės, kurioje sukuriami meno kūriniai, ugdomi pradedančiųjų kūrybiniai įgūdžiai. Tai gali būti darbo vieta, paprastai skirta kūrybinių profesijų atstovams: dailininkams, architektams, fotografams, muzikantams, kino kūrėjams, režisieriams, dizaineriams ir pan. Taip pat studija yra įstaiga ar įmonė, kurioje vykdoma veikla, susijusi su kino filmų gamyba, spektaklių statymu, radijo ir televizijos laidų kūrimu ir transliacija, muzikos įrašų gamyba. Nedidelė artistų ar dailininkų mokykla, meno mėgėjų (dailės, šokio, dramos) būrelis – tai yra studija. Studija taip pat yra didesnis mokslo veikalas, nagrinėjantis kurios nors srities problemą.